kardosdrur/scandi-wiki huggingface dataset:
Kommunal udligning

Kommunal udligning er fællesbetegnelse for en række ordninger, som overfører penge mellem kommuner på baggrund af forskellige nøgletal.

I Danmark har den kommunale udligning til formål at udligne forskelle i udgiftsbehov og beskatningsgrundlag mellem kommunerne for at sikre et mere ensartet forhold mellem skatteniveau og serviceniveau.

Flere kommuner ønsker ændringer i den beregningsmodel, som det kommunale udligningssystem bygger på.
I 2012 var en udligningsreform under debat.

Se også 
 Bloktilskud

Ekstern kilde 
Kommunal udligning og generelle tilskud 2006 fra Indenrigs- og Sundhedsministeriet
Rimeligudligning.nu Seks østjyske kommuners initiativ for ændring af udligningssystemet
https://www.stopforskelsbehandlingen.nu/ 32 hovedstadskommuners initiativ til at stoppe pengestrømmen til Jylland.

Økonomisk politik
Kommunalpolitik
Diff

Computerprogrammet diff er et UNIX-program, som bruges til at finde forskelle i filer. Hvis filerne ikke er i tekstformat, kan diff kun afgøre om filerne er forskellige. Hvis de der i mod indeholder tekst, kan diff vise forskellene i forskellige formater.

Standardformatet for diff indeholder de linjer, der skal fjernes med foranstillet < og de linjer, der skal tilføjers med foranstillet >. Desuden er der angivelse af, hvor linjerne skal tilføjes. Eksempel:

 3c3
 < Svaret er 43.
 ---
 > Svaret er 42.
 6c6
 < Denne linje skal rettes.
 ---
 > Denne linje skal ikke rettes.
 8d7
 < Denne linje skal slettes.

I den mere læsevenlige context-diff medtages nogle af de omkringsliggende linjer. Rettelser vises med !, tilføjelser med + og sletninger med -. Eksempel: 

 *** fil1.txt	2006-03-01 22:18:56.000000000 +0100
 --- fil2.txt	2006-03-01 22:17:50.000000000 +0100
 ***************
 *** 1,9 ****
   Her er en fil,
   der skal opdateres.
 ! Svaret er 43.
   Her kommer en blank linje.
  
 ! Denne linje skal rettes.
   Dette er fyld.
 – Denne linje skal slettes.
   Dette er slutningen.
 --- 1,8 ----
   Her er en fil,
   der skal opdateres.
 ! Svaret er 42.
   Her kommer en blank linje.
  
 ! Denne linje skal ikke rettes.
   Dette er fyld.
   Dette er slutningen.

Hvis der skal distribueres forskelle i mange filer, kan de bindes sammen i formatet "unified diff". Med samme filer som i det foregående ser det sådan ud:

 --- fil1.txt	2006-03-01 22:18:56.000000000 +0100
 +++ fil2.txt	2006-03-01 22:17:50.000000000 +0100
 @@ -1,9 +1,8 @@
  Her er en fil,
  der skal opdateres.
 -Svaret er 43.
 +Svaret er 42.
  Her kommer en blank linje.
 
 -Denne linje skal rettes.
 +Denne linje skal ikke rettes.
  Dette er fyld.
 -Denne linje skal slettes.
  Dette er slutningen.

Programmet kan også vise forskellene i et format, der kan bruges som input til ed, men dette format indeholder ikke nok information til at man kan "gå baglæns" og i eksemplet finde fil1.txt ud fra fil2.txt.

En fil, der indeholder output fra diff, kaldes en patch. Opdateringen af filerne klares med programmet patch. Versionsstyringssystemet CVS bruger diff til at vise forskelle mellem versioner af en fil.

UNIX SUS2008-værktøjer
Epidemic

Epidemic er en dansk film fra 1987.
Den handler om instruktøren Lars (von Trier) og manuskriptforfatteren Niels (Vørsel), der mister deres færdige manuskript til en film. De giver sig i stedet til at skrive på filmen Epidemic, der handler om en dødelig sygdom, der har bredt sig ud i Europa. Samtidig med, at de skriver på filmen, går det op for Niels og Lars, at der i den virkelige verden også er ved at bryde en epidemi ud.

Filmen er indspillet for 1 million kroner og er kendt som forgængeren til Dogmefilmene i 90'erne.

Titelsangen i Epidemic: "We all fall down", synges af Pia Cohn.

 Manuskript: Lars von Trier og Niels Vørsel.
 Instruktion: Lars von Trier.

Medvirkende 
Lars von Trier
Claes Kastholm Hansen
Ib Hansen
Cæcilia Holbek Trier
Niels Vørsel
Olaf Ussing
Ole Ernst
Udo Kier
Michael H. Gelting
Ali Hamann
Anja Hemmingsen
Kirsten Hemmingsen

Eksterne henvisninger 
 

Dramafilm fra Danmark
Danske film fra 1987
Film instrueret af Lars von Trier
Patch (flertydig)

Betegnelsen patch bruges om flere ting:

 patch – en opdatering til et computerprogram
 patch (program) – et Unix-program, der kan opdatere tekstfiler med patches
Konstituering

Konstituering betyder i forenings- og rådssammenhæng at man beslutter, hvem der skal have hvilke poster og ansvarsområder.

I dansk kommunalpolitik (byråd, amtsråd, regionsråd etc.) er konstitueringen den proces, hvor borgmester- og andre poster besættes. Konstitueringsprocessen begynder som regel på valgaftenen og munder ud i en skriftlig konstitueringsaftale, der udover aftalen om fordelingen af poster også kan indeholde politiske hensigtserklæringer, men ikke nødvendigvis gør det.

  

Politik
Samfundsvidenskab
Under Byen

Under Byen er et band fra Danmark, der i deres musik kombinerer bevægelser fra den poppede rytmiske musik med den mere avantgardistiske kompositionsmusik.

Stil 

Med dansksprogede tekster og en instrumentering, der bl.a. består af 2 trommerslagere, violin, cello og elektrisk forvrænget sav, sammenblander Under Byen klassiske lyde med insisterende støjflader og efterlader et udtryk, der er umiskedeligt bandets eget musikalske univers.
Gruppen har udgivet 4 studiealbums, som på forskellig vis udfordrer og forfører lytteren.

Debutalbummet fra 1999, KYST blev anmelderrost, især på grund af bandets evne til at skabe en særegen stil. Det følgende album, Det er mig der holder træerne sammen fra 2002 var bandets egentlige gennembrud udenfor Århus, eller i al fald Danmark. 2010 albummet “ALT ER TABT” er Under Byens til dato mest nøgterne titel. Lyden er mere rå, primal og lige på. Instrumenterne står tendentielt frem i deres rene uformidlede materialitet, hvor musik bliver at forveksle med konkret lyd.

Inspiration 
Under Byen trækker inspiration fra meget forskellige kilder. Forsangeren Henriette Sennenvaldt er citeret for at hendes inspiration blandt andet var fra trafikken. Bandet har ikke samlet udtalt sig om musikalsk inspiration, men enkeltmedlemmer har afsløret, at de selv sætter pris på navne som Stina Nordenstam, Björk, Tori Amos, Sigur Rós, Tom Waits og Mogwai. Den virkelig opmærksomme lytter vil måske være i stand til at høre inspirationen fra disse bands i Under Byens numre.

Bandmedlemmer 
 Henriette Sennenvaldt, sang og tekster
 Nils Gröndahl, violin, sav med mere
 Morten Larsen, trommer
 Sara Saxild, bas
 Stine Sørensen, trommer, percussion og sang
 Morten Svenstrup, cello
 Anders Stochholm, guitar og harmonika

Tidligere medlemmer 
 Thorbjørn Krogshede, klaver, orgel, basklarinet og komposition
 Katrine Stochholm, 1995-2004, melodika, sang, klaver, komposition
 Myrtha Wolf, 1997-2004, cello
 Anders Præstegård, 1996-1998, bas
 Anna Budtz-Jørgensen, 1996-1997, cello
 Poul Rønnenfeldt, 1996-1997, violin

Diskografi 

Officielle Under Byen-udgivelser
 Puma (ep) – 1997
 Veninde I Vinden (single) – 1998
 Gå Ind I Lyset (single) – 1999
 Kyst (album) – 1999
 Remix (minialbum) – 2001
 Ride (single) – 2002
 Det Er Mig Der Holder Træerne Sammen (album) – 2002
 2 Ryk Og En Aflevering (soundtrack album) – 2003
 Live at Haldern Pop (ep) – 2004
 Remix 2 (album) – 2004
 Ohne Dich (Rammstein) (remix) - 2005
 Af Samme Stof Som Stof (single) – 2006
 Samme Stof Som Stof (album) – 2006
 Siamesisk (ep) – 2008
 Alt er tabt (album) 2010

Referencer

Eksterne henvisninger 
 Fanside
 Artikel om Under Byen 

Har spillet på Roskilde Festival
Rockgrupper fra Danmark
Patch (program)

patch er et computerprogram, der bruges til at tilføje patches lavet med programmet diff til tekstfiler. Filerne er typisk kildekode til programmer, men der er intet i patch, der begrænser programmet til dette formål.

Input læses fra standard input, så en patch kan tilføjes med en kommando i stil med:

 patch fil1.txt < opdatering.diff

Hvis patchen indeholder opdateringer til flere filer, vil navnene stå i patchfilen, og det er nok at angive

 patch < opdatering.diff

For at undgå, at en opdatering mislykkes fordi filerne er placeret forskelligt i de to versioner, kan dele af stinavnene klippes væk med en parameter til patch-programmet. Patch kan også bruges til at fjerne en tilføjet opdatering. Hvis opdateringsoperationen fejler, gemmes både originale og nye filer, så det er muligt at rydde op manuelt.

Udviklingsværktøjer
Odder Kirke

Odder Kirke, beliggende i Odder, ca. 18 km syd for Aarhus i Hads Herred, Århus Amt.

Kirken er fra midten af 1100-tallet og bygget af granitkvadre i romansk stil. I sengotisk tid blev lofterne hvælvet, og tårnet opført i munkesten. Kirken blev udvidet i 1694 af admiral Jens Rodsteen, dels i forbindelse med nedlæggelsen af Tvenstrup Kirke og dels ved tilbygning af et familiekapel.

Det oprindelige romanske, gyldne alter blev ved anskaffelsen af det nuværende udskårne alter i 1645 flyttet til den senere nedlagte Tvenstrup Kirke. Det kom takket være pastor Niels Blicher, digterens fader, til Nationalmuseet.

Eksterne kilder og henvisninger 

 Odder Kirke  hos nordenskirker.dk
 Odder Kirke hos KortTilKirken.dk
 Odder Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
Kirke
Patch

En patch er en opdatering til et computerprogram. Der er to hovedtyper. En tekstbaseret patch bruges til opdatering af programmets kildekode mens en binær patch indeholder ændringer til programmets færdige filer. Udvidelser så som plug-ins til en webbrowser omtales ikke som patches.

Kildekodebaserede patches håndteres som oftest mest med programmerne diff og patch i UNIX-systemet.

Binære patches findes i mange former. I nogle tilfælde er der lavet et specielt opdateringsprogram, som automatisk tilføjer de relevante ændringer. Denne måde at lave opdateringen på er meget fleksibel. I andre tilfælde består opdateringen af en nogle filer, der er pakket sammen i en zipfil eller lignende. Filerne skal så pakkes ud oven i en eksisterende programinstallation.

Software
Krista Louise Jørgensen

Krista Louise Jørgensen (født 5. oktober 1928, død 19. juli 2022) var en dansk forfatter og uddannet barneplejerske. Hun debuterede i 1982 med digtsamlingen Et barn til låns og har siden skrevet i adskillige genrer.

Referencer

Ekstern henvisning 
 Biografi  på Litteratursiden.dk

Digtere fra Danmark
Dansksprogede forfattere fra Danmark
Jorden set fra himlen

Jorden set fra himlen () er en fotoserie af fotografen Yann Arthus-Bertrand udsendt som bog og omrejsende udstilling, der også i Danmark har været udstillet adskillige steder. Serien består af en række luftfotografier af jorden.

Fotoserien er af Renaud Delourme forvandlet til en film med samme navn.

Eksterne henvisninger 
 Earth from the air-hjemmeside  
 

Fotografier
Franske film fra 2004
Litteratur fra Frankrig
Sugemaller

Sugemaller er betegnelsen for familien Loricariidae. Der findes omkring 400 registrede arter. 

Normalt anses sugemaller som akvariets skraldemand. Dette er dog ikke sandt. Iblandt de forskellige arter findes der både grøntæder (algeædere) og kødædere. 

Den mest solgte sugemalle er Ancistrus sp.

Eksterne kilder/henvisninger 

 L-welse.com er site med oversigt over alle Loricariidae arter.
 Akvarieviden.dk's Artsbeskrivelser for Loricariidae familien 
 Artsbeskrivelse på www.akvariesiden.dk 
 Systema naturae 2000 (classification) – Taxon: Family Loricariidae

Maller
Akvariedyr
Jegindø Kirke

Jegindø Kirke ligger på Jegindø. Kirken blev indviet 22. juni 1919 af biskop Christian Ludwigs fra Ålborg. Den afløste en ældre kirke, der blev opført i slutningen af 1100-tallet. Den ældre kirke målte i længden kun lidt over 10 meter indtil 1883, hvor skibet blev udvidet med lidt over fire meter mod vest. 21. april 1918 blev den gamle kirke imidlertid brugt for sidste gang, og 10. juni samme år blev grundstenen lagt til den nye kirke. Af den gamle kirke er er kun koret bevaret som sakristi i den nye kirke.

En del af inventaret stammer dog fra den ældre kirke. Således er pulpituret ved orgelet fra 1647, prædikestolen fra 1640 og altertavlen fra 1598. De fire pyramidespir øverst på altertavlen stammer dog fra begyndelsen af 1700-tallet, og maleriet i midtfeltet af korsfæstelsen stammer fra 1880. Teksterne på altertavlen er fra 1750, og malerierne på fløjene stammer fra pietismens tid.

Døbefonten er af granit og var oprindelig forsynet med en træfod, der dog i 1919 blev afløst af en granitsokkel. Dåbsfadet er fra Nürnberg og fra ca. 1575. Det blev foræret til kirken i 1667 af "hr. Povl", der var sognepræst og rektor ved latinskolen i Lemvig.

Kirkens hvælvinger er dekoreret med kalkmalerier, der blev udført af en kunstmaler ved navn Steller og malermester J.L. Jensen fra Uglev. Votivskibet er en model af fregatten Dannebrog og blev i julen 1894 foræret til kirken af lærer A.N. Penderup i Tilsted.

De to kirkeklokker stammer fra henholdsvis 1463 og 1947. Den ældste klokke hang oprindeligt i et klokkehus (et sådan blev tømret 1613), fra 1873 i en klokkestabel og endelig i en klokkekam på den gamle kirkes vestgavl fra 1883. Den nye kirke fra 1919 blev forsynet med et tårn, hvor de to klokker hænger i dag.

Eksterne henvisninger 

 Jegindø Kirke hos KortTilKirken.dk
 Jegindø Kirke i bogværket Danmarks Kirker (udg. af Nationalmuseet)

Kirker i Struer Kommune
Kirker i Viborg Stift
Kirker i Thisted Amt
Kirke
Demokratiske Muslimer

Demokratiske Muslimer var en forening for sekulære muslimer i Danmark. Foreningen blev stiftet af blandt andet Naser Khader efter kontroversen om Muhammed-tegningerne i 2005. Efter indledningsvis stor tilslutning og medieinteresse døde arbejdet i foreningen ud efter et par år, men foreningen er ikke blevet officielt opløst.

Formål 

Foreningens formål var "at være et samlende, toneangivende talerør og debatforum for borgere i Danmark med muslimsk baggrund". Foreningen ville også fremme forståelsen for, at islam er forenelig med en demokratisk stat. Medlemmer skulle underskrive seks principper:

 demokrati, Grundloven og menneskerettigheder som fundament
 tværpolitisk grundlag, som repræsenterer den brede muslimske identitet og kultur i det danske samfund
 ytringsfrihed
 lighed uanset levevis, overbevisning, oprindelse og køn
 adskillelse af stat og religion
 modstand mod dødsstraf

Organisation og aktiviteter 

Foreningen blev stiftet 4. februar 2006 med Naser Khader som formand.  Det første års tid havde foreningen ca. 600 medlemmer. Knap hundrede mødte frem til generalforsamlingen i 2007 året efter stiftelsen.

Kun muslimer kunne være medlemmer i foreningen. Ikke-muslimer var organiseret i Støtteforeningen for Demokratiske Muslimer. Støtteforeningen opløste sig selv i maj 2008. Her udtalte formanden Asger Aamund, at der ikke længere var behov for en støtteforening, idet Demokratiske Muslimer "kan stå på egne ben".

I februar 2007 blev Khader afløst som formand af Moustapha Kassem, stamcelleforsker og professor ved Syddansk Universitet. Samtidig forlod Fathi El-Abed, Ibrahim Ramadan og næstformanden Jamilla Jaffer bestyrelsen efter længere tids uenighed og stort arbejdspres. Tidligere havde Amina Ahmed meldt sig ud af bestyrelsen. Nye talsmænd blev Adel Sadek og Sally Khallash Bengtsen. I bestyrelsen sad desuden Akmal Safwat, Fatima Zahra Bellaoui og Yildiz Akdogan.

Foreningen uddelte på grundlovsdag 2007 en demokratipris til den kvindelige imam og forsker, professor Amina Wadud fra USA.

Foreningen i dvaletilstand 

Efterhånden blev aktivitetsniveauet indskrænket. Talsmand Adel Sadek udtalte i februar 2009, at mange medlemmer havde forladt foreningen, fordi mange forbandt den særligt med Liberal Alliance og Naser Khader. Flere steder anføres det, at foreningen ophørte med sit virke i 2008, således i bogen "Moskeer i Danmark II" fra 2017. Foreningen er dog ikke formelt opløst, men er ifølge en udtalelse fra formanden Moustapha Kassem i 2011 gået i dvale. Den har indstillet kontingentopkrævningen og har ikke længere en hjemmeside. Man stillede sig ifølge Kassem dog fortsat til rådighed for journalister og betragtede sig i øvrigt som et netværk, der kan aktiveres i tilfælde af en krise.

Referencer 

Foreninger fra Danmark
Islamiske organisationer
Islam i Danmark
Etableret i 2006
Don (flertydig)

Don kan henvise til flere artikler:
 Don – en flod i Rusland
 Don (flod i England) – en flod i England
 Don (tilnavn) – et italiensk og spansk tilnavn
 På dansk bruges "don" om en kvindebedårer efter den fiktive figur Don Juan

Se også 
 Don Olsen kommer til byen – dansk film fra 1964
 Drengenavnet Donald – forkortes ofte til "Don" på engelsk.
Krak des Chevaliers

Krak des Chevaliers er en borg i det nordlige Syrien ca. 30 km vest for byen Homs. Borgen ligger øverst på en 650 m høj bakke, og dens mure er op mod 8 m tykke. Der er syv vagttårne på 8-10 m i diameter med et godt overblik over den eneste vej mellem Antiochia og Beirut. Borgen har som et af få steder i verden bevarede eksempler på korsridderne freskomalerier.

Historie 
Området var fra tidlige tider skueplads for mange konflikter mellem de talrige folkeslag, der boede der eller var interesserede i at få magten over området. Der blev derfor opført mange fæstningsværker, som dog alle gik til grunde igen. Romerne, byzantinerne og ummayyaderne satte deres præg på området. Krak des Chevaliers blev bygget i 1031 til emiren af Aleppo, men under det første korstog i 1099 blev det erobret af korsridderne. 

Omkring 1144 blev det givet videre til Johanniterordenen, der efter at have ombygget borgen brugte den som hovedkvarter. Den fik en ydermur og blev en koncentrisk borg, og den var den største borg på kristne hænder i Mellemøsten. Der boede 50-60 munke sammen med stormesteren samt op mod 2000 soldater.

Omkring år 1200 blev området ramt af jordskælv, der gav en del skader på borgen. Borgen blev endvidere forsøgt indtaget flere gange af islamiske herskere, men først i 1271 blev beboerne narret til at åbne for Baibars, sultanen af Cairo. Borgen blev herefter benyttet som fæstningsværk til begyndelsen af det 19. århundrede, hvor den blev forladt. 

Da Frankrig efter 1. verdenskrig forvaltede Folkeforbundets mandat over området, blev der indledt en rekonstruktion, og efter Syriens selvstændighed efter 2. verdenskrig blev borgen statsejendom. Den er optaget på UNESCO's Verdensarvsliste sammen med citadellet Qal'at Salah El-Din, der ligger nord for borgen.

Fæstningsanlæg i Syrien
Happening

En happening er en optræden, begivenhed eller en situation, der skal opfattes som kunst. Begrebet blev udbredt fra slutningen af 1950'erne. Allan Kaprow var nok den første til at lave en happening, det skete i foråret 1957 ved en picnic på George Segals gård. En happening kan foregå hvor som helst og er som regel planlagt, selv om elementer af improvisation kan forekomme.

En happening bruges i dag også om en practical joke.

Kunst
Engstorkenæb

 
Engstorkenæb (Geranium pratense), ofte skrevet eng-storkenæb, er en 30-70 cm høj urt, der i Danmark findes forvildet nær bebyggelse. Planten indeholder stoffer, som er adstringerende (opstrammende).

Beskrivelse 

Engstorkenæb er en flerårig urt med en tueformet vækst og bladene båret på lange, spinkle stængler. De grundstillede blade er dybt hånddelte med fligede bladrande. Oversiden er mørkegrøn og lidt fedtet at føle på. Undersiden er lysegrøn. Høstfarven er orangerød.

Blomstringen sker i juli-august. Blomsterstænglerne er tynde og grenede med fedtede kirtelhår. Blomsterne sidder enkeltvis eller få sammen for enden af hver forgrening. De er blå med lyserød midte. Frugterne er hårede nødder, som spirer villigt.

Rodnettet er kraftigt med enkelte, svære og vidt udbredte hovedrødder og mange, finere trævle­rødder.

Højde x bredde og årlig tilvækst: 0,40 x 0,40 m (40 x 4 cm/år), men blomsterstænglerne er dog op til 1 m høje.

Voksested 
Engstorkenæb hører hjemme i våde og frodige enge i Mellemeuropa, Lilleasien og Sibirien. Her optræder den sammen med blandt andre draphavre, engblomme, rødkløver, sibirisk iris, slangeurt og trævlekrone.

I Danmark er den naturaliseret, dvs. forvildet fra dyrkning.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Flerårige urter
Haveplanter
Blå blomster
Oversergent

En oversergent er en M221-stilling i Forsvaret. En oversergent vil typisk have været sergent i 3-4 år før man kan uddannes til oversergent.

Uddannelsen til oversergent er benævnt Videreuddannelsestrin 1/Mellemleder (VUT-I/ML). Uddannelsen tager mellem 14-19 uger afhængigt af værnet.

I Hæren kan en oversergent være næstkommanderende i en deling, oftest som den eneste professionelle i en værnepligtsdeling. 

I Søværnet kan en oversergent være vagtholdsleder i operationsrummet og i Flyvevåbnet kan en oversergent være 2. tekniker/flyredder i en redningshelikopter. 

I Hærhjemmeværnet er en oversergent næstkommanderende i en deling, i Flyverhjemmeværnet næstkommanderende i en sektion og i Marinehjemmeværnet næstkommanderende skibsfører. En oversergent kan i Hjemmeværnet også være kommandobefalingsmand eller forsyningsbefalingsmand på kompagniniveau. Oversergenter i Hjemmeværnet er ulønnede.

Sammenligning med udlandet 
I NATO er  rangkoden OR-7 tilknyttet oversergentgraden. Denne kode tilkendegiver  rangforholdet for militære ansatte imellem på tværs af medlemslandene. Rangen svarer til Staff Sergeant i den britiske hær, Chief Petty Officer i Royal Navy, Flight Sergeant i RAF og Hauptfeldwebel/Hauptbootsmann i Bundeswehr/Bundesmarine.

Referencer 

 

Militære titler
Idag

– Industriens Dagblad er en dansk avis.

 var synonymt med Industriens Dagblad, der var en erhvervsavis, der blev udgivet af Aller Business fra april 2004 til lukningen med udgangen af september 2006. Avisen blev da lagt om til en erhvervsportal på nettet , hvor redaktionen fortsatte med at høste citater i andre medier.  – Industriens Dagblad var i sin levetid et af Danmarks mest citerede medier.

På grund af dårlig økonomi i Aller Business valgte selskabet, der er et datterselskab til Carl Allers Etablissement (Aller koncernen med Billedbladet, Se&Hør, Femina, Mad&Bolig, Rapport, PigeSpecial m.fl.), den 1. april 2007 at lukke og fyre nyhedsredaktionen på . Dermed var det slut med de mange selvstændige historier, der havde givet citater landet over. Men portalen videreføres som paraply for Aller Business fagbladsmedier.

Ekstern henvisning 
 http://www.idag.dk/

Aviser fra Danmark
Aller Media
Notat (avis)

Notat var et dansk tidsskrift, der blev startet som en erklæret EU-kritisk avis. Fra 1974 til 1984 og igen 1995-2003 var navnet Det Ny Notat. Frem til 2007 udkom NOTAT som enten ugeavis eller 14 dages avis. Efter 2007 udkom tidsskriftet som månedsmagasin med navnet "Magasinet NOTAT" og siden 2009 under navnet "NOTAT - magasin om demokrati og Europa."

Bladet blev grundlagt i 1972 i forbindelse med oprettelsen af Folkebevægelsen mod EF som organ for EF-modstanden efter folkeafstemningen om Danmarks optagelse i EF samme år. Bladet var tværpolitisk, men funderet i centrum-venstre. Bladet har gennem hele sin historie haft redaktionel frihed, men fungerede frem til 2007 i vid udstrækning som kampagne-avis. 

Fra 2007-2009 blev avisen omlagt til et månedsmagasin. Den redaktionelle linje var herfra at bedrive kritisk journalistik om EU.

Fra december 2009 til juli 2016 blev NOTAT udgivet af Oplysningsforbundet DEO som et månedsmagasin om demokrati og Europa. NOTAT havde fortsat fuld redaktionel frihed Om NOTAT på DEO's hjemmeside. Den sidste ansvarshavende redaktør var Rasmus Nørlem Sørensen.

Eksterne henvisninger
 Notats hjemmeside
 NOTAT's historie

Referencer

Etableret i 1972
Tidsskrifter fra Danmark